ועדת העבודה, הרווחה והבריאות, כנסת 16, פרוטוקול מספר 447, 2005-07-06 00:00

שאול יהלום: בדרך כלל בשטחי יהודה ושומרון וחבל עזה כשהקבלנים הולכים לנקודת המחסום, כי לא נותנים, גם אם נותנים לך כפועל לעבור לא נותנים לך לעבור עם רכב, ולכן בהרבה מאוד, אולי חמישים אחוז מהמקרים הקבלן שולח טנדר לנקודת המחסום, הפועלים בשבע בבוקר הוא אומר להם אני לוקח אתכם ואז הוא לוקח אותם.

שאול יהלום: זאת אומרת השאלה של חבר הכנסת יאסינוב הסעה בבעלות הקבלן לעבודה או למחסום.

רועי קרת: לגבי עובדים, קצת קשה בשלוף לענות על זה כי זה יכול להשתנות ממקרה למקרה.

רועי קרת: יש פה עוד כמה נסיבות שיכולות לשנות את הדברים.

רועי קרת: אבל בגדול אני אומר, לגבי העובדים שמסיעים אותם, זה הדרך לעבודה.

רועי קרת: לגבי מי שאחראי לעשות, אם זה הקבלן בעצמו או שהוא לקח מישהו, בשבילו זה העבודה.

שאול יהלום: גם אם אני עכשיו נוסע בשטחים אני מבוטח.

שאול יהלום: זה לא בגלל החוק.

רועי קרת: לא, אם זה עובד זר שהוא הנהג,

שאול יהלום: הקבלן מסיע את העובדים או מישהו מטעמו.

שאול יהלום: הרכב הוא רכב ישראלי, בבעלות ישראלית.

רועי קרת: לפי הנוסח הזה הם לא מבוטחים כי הם בדרך לעבודה.

רועי קרת: העבודה עוד לא התחילה.

שאול יהלום: אז אני שואל, כמו שאנחנו אמרנו שהיוצא מן הכלל הוא ביישוב ישראלי, האם גם לומר אלא אם כן, לא בדרך לעבודה, אלא אם כן הנסיעה למקום העבודה או ממנו היתה ברכב בבעלות תושב ישראל ונהוג על ידי תושב ישראל.

רועי קרת: בבעלות ישראלית, יש הרבה מאוד סוגים של רכבים בבעלות ישראלית.

יגאל יאסינוב: מה שמטריד אותי, אם זה תחבורה ציבורית, אוטובוס של אגד שהוא נוסע לאותו יישוב, אני סתם אומר, אגד או חברה אחרת, פה קל לך לבדוק את נסיבות התאונה.

רועי קרת: צריך לבדוק השלכות.

ג'ודי וסרמן: לנוסח יש לי שתי הערות.

ג'ודי וסרמן: אחת, בשורה שלישית אנחנו מדברים על יישובים או אתרים צבאיים באיזור, כהגדרתם בסעיף 378, שם זה מוגדר בחוק.

ג'ודי וסרמן: אנחנו מדברים על עובד זר לא כמשמעותו בפרק ד' 1 לחוק עובדים זרים אלא כמשמעותו בסעיף 1, שזה כולל את כל העובדים שעובדים בהיתר, לא רק אלה שעובדים מכוח פרק ד.1.

ג'ודי וסרמן: ואני רוצה רק להבהיר לפרוטוקול אולי שאנחנו מדברים על עובד זר, לא עובד זר שעוסק בתחום הסיעוד אלא עובד זר שעובד בהיתר בכל אחד מהתחומים.

ג'ודי וסרמן: זה יכול להיות בבנייה או בחקלאות או בכל ענף אחר.

ג'ודי וסרמן: אנחנו מדברים על ביטוח, לא רק בענף נפגעי עבודה אלא גם אמהות ופש"ר.

שאול יהלום: מה התחילה מבחינת

שאול יהלום: כם, חודש זה סביר מיום פרסום החוק?

רועי קרת: יש פה עניין של תשלומים, לא רק של גמלאות, גם גבייה של דמי ביטוח.

רועי קרת: אם אפשר אדוני שלושה חודשים,

ג'ודי וסרמן: גם מבחינת התשלום וגם הזכאות לגמלאות.

שאול יהלום: כמה זמן אדם צריך לשלם, זה מיידי?

רועי קרת: אלה מיידיות.

רועי קרת: הביטוח עובדים הוא ביטוח מיידי.

שאול יהלום: אז למה צריך שלושה חודשים?

ג'ודי וסרמן: אז בראשון לחודש לאחר פרסומו.

שאול יהלום: מה הבעיה, הרי טפסים זה אותם טפסים, גמרנו, להיפך, אתה מאחד נהלים.

רועי קרת: אין לי פה את אנשי הביצוע, בדרך כלל אנחנו מקבלים קצת יותר מחודש.

שאול יהלום: אני מציע ככה, זאת הכנה לראשונה.

שאול יהלום: אנחנו נקבע, בואו נלך לצד הליברלי, ואני מסכים לתאם את זה אחר כך אם תהיה בעיה עם הממשלה.

שאול יהלום: אז אני מציע בואו נקבע משהו ביניים, ששים יום מיום הפרסום.

שאול יהלום: מתי זה התחלת רבעון?

ג'ודי וסרמן: יולי התחיל הרבעון האחרון, הבא באוקטובר.

שאול יהלום: אז התחלה בראשון לאוקטובר, לישיבה הבאה תביאו את דני,

רועי קרת: אני רוצה אדוני שהחוק יתאים למה שקורה בפועל.

שאול יהלום: ואני מציע שנקבע, אלא אם כן היתה ברכב בבעלות, אם זה לא בעלות ישראלית אז זה לא.

שאול יהלום: בבעלות ישראלית,

רועי קרת: אני מציע, זה דבר שצריך לחשוב עליו.

שאול יהלום: בעלות ישראלית ונהג תושב ישראל.

רועי קרת: גם תושב ישראל, אדוני,

שאול יהלום: אני מציע לך רכב בבעלות אזרח ישראל, הרי מה אתה אומר, אתה אומר אני צריך עדויות איפה זה קרה, איך זה קרה.

שאול יהלום: אני שם לך הנהג חייב להיות אזרח ישראלי.

שאול יהלום: זה לא שאתה הולך לחפש את ההוא בשכם.

שאול יהלום: אני מבין מה שאתה אומר.

רועי קרת: ההוא בשכם יכול להיות אזרח ישראלי אדוני.

רועי קרת: יש לנו הרבה כאלה, אנחנו גם משלמים גמלאות.

שאול יהלום: איך יכול להיות תושב ישראלי בשכם?

רועי קרת: אזרח, יכול להיות.

רועי קרת: למשל מישהי שהיא אזרחית ישראלית מלידה ונישאה לבחיר לבה בשכם, האזרחות שלה לא נפסקת בגלל שהיא עברה לגור שם.

שאול יהלום: כמה יש כאלה?

רועי קרת: הרבה מאוד.

שאול יהלום: תסביר לי עוד פעם למה דרך לא, דרך לא כי אתה אומר אין לי, אני לא יודע, אין לו תעודת זהות, אין לו כלום, אני לא יודע איך לחקור.

שאול יהלום: אז אם אני אומר לך שני תנאים, שהרכב צריך להיות רכב ישראלי והנהג תושב ישראל.

שאול יהלום: אתה יודע מה, לא אזרח, תושב ישראל.

רועי קרת: אבל הבעיה היא לא תעודת הזהות ולא הסטטוס.

רועי קרת: הבעיה היא שאם התאונה התרחשה מחוץ לאיזור שהחוקרים שלי יכולים להגיע אליו, וזה בשטחים מה שמחוץ לגדר של ההתנחלות החוקרים שלנו לא יכולים להגיע.

רועי קרת: אם התאונה התרחשה מחוץ לאיזור הזה אנחנו לא יכולים לבדוק אותה.

רועי קרת: אנחנו לא יכולים לשלוח חוקר.

שאול יהלום: בואו נוציא שטחי C.

שאול יהלום: אם התאונה היתה, שלושה תנאים, תושב ישראל, הרכב בעלות ישראל, ולא בשטחי C.

רועי קרת: יכול להיות אולי מבחן אחד, אם זה בתוך היישובים או מחוץ ליישובים.

רועי קרת: כי בתוך יישוב אין בעיה.

שאול יהלום: בתוך היישובים זה ברור.

שאול יהלום: אם זה קרה בדרך,

רועי קרת: ההגדרה של יישוב היא יותר רחבה,

שאול יהלום: זה ברור שאם התאונה קרתה בדרך למקום עבודה וזה בתוך היישוב,

רועי קרת: אז זה המבחן היחיד.

שאול יהלום: לא, אני מציע לכם עוד שלושה דברים, עוד שלושה תנאים מגבילים.

שאול יהלום: האם התאונה בדרך לעבודה וממנה היתה: 1.

שאול יהלום: זה לא בשטח C.

שאול יהלום: 2.

שאול יהלום: הרכב היה נהוג על ידי נהג תושב ישראל.

שאול יהלום: 3.

שאול יהלום: הרכב בבעלות תושב ישראל או חברה שרשומה בישראל, אם ה אגד או דן.

שאול יהלום: אז אני מציע שזה כן יחול.

שאול יהלום: על הראשון אין ויכוח.

שאול יהלום: השלושה האלה אני מכניס ואני אומר לכם, במידה ולא תסכימו אני אוציא אותם בקריאה השנייה והשלישית.

שאול יהלום: אני לא אלך בכוח נגד הממשלה.

שאול יהלום: אבל נכניס את זה ותדונו בעניין.

רועי קרת: למה שלא נדון קודם ואז נכניס את זה בקריאה שנייה ושלישית?

שאול יהלום: מה זה משנה לך, מה, אני פעם עבדתי עליך?

יגאל יאסינוב: אני רק רוצה להבין, ההגדרה, כל תחבורה ציבורית שיש,

שאול יהלום: לא, אם היא נוסעת בשטח C, באיזור שכם,

יגאל יאסינוב: לא, אנחנו מדברים על תחבורה ציבורית ישראלית.

יגאל יאסינוב: אוטובוס של אגד, זה יש, נכון, אם עובד זר נוסע באוטובוס או במיניבוס, דובר עובדת פיליפינית שעובדת בסיעוד באריאל נסעה מנתניה לאריאל באוטובוס, וזרקו בקבוק תבערה על האוטובוס, היא מבוטחת או לא מבוטחת.

רועי קרת: לפי הנוסח הנוכחי, אני לא מכיר בדיוק את המפות, אם בדרך שהיא נסעה האוטובוס יצא מהמפות מהשטחים שמסומנים כיישובים ישראלים אז נכון לנוסח הנוכחי היא לא מבוטחת.

רועי קרת: היא מפוצה מכוח חוק אחר.

רועי קרת: אין כאן ואקום.

יגאל יאסינוב: אבל היא נסעה לעבודה.

יגאל יאסינוב: השאלה אם היא מכוסה לעניין הזה או לא.

יגאל יאסינוב: בואו נצא מהנחה, אנחנו מסכימים שאם הרכב או שמיניבוס או עובד זר נוסע בו ועובר בשטח C אנחנו לא מדברים על שום תאונה שקורית שם.

יגאל יאסינוב: אנחנו מדברים אך ורק על מה שנמצא בתוך איזורים.

יגאל יאסינוב: השאלה אם תאונה קרתה מטר וחצי לפני כניסה לאריאל, התפוצץ גלגל והאוטובוס,

רועי קרת: נכון לנוסח הנוכחי אין ויכוח.

רועי קרת: גם מטר בתוך אריאל.

רועי קרת: כי זה בדרך לעבודה.

רועי קרת: כל עוד לא הגעת, הביטוח שלך מתחיל מהרגע שהגעת לעבודה.

שאול יהלום: אז אנחנו מכניסים ארבעה דברים.

שאול יהלום: תבדקי אם צריך להבהיר שאם הפיליפינית נסעה עם הסיעוד עצמו לעשות פיזיותרפיה בגלל שהוא לא יכול לזוז אז היא לוקחת אותו ונוסעת אתו באוטו,

ג'ודי וסרמן: זה חלק מהעבודה.

שאול יהלום: זה צריך להיות ברור ומובהר.

שאול יהלום: למרות שזה יכול לקרות בשטח C.

שאול יהלום: אם היא אתו צמודה, עם האזרח, לעשות את העבודה.

שאול יהלום: על ארבעה דברים אנחנו מכניסים בחוק שאין הסכמה.

שאול יהלום: אנחנו לא מתווכחים, כי אני מבטיח לא לעשות את זה בלי הסכמה.

שאול יהלום: 1.

שאול יהלום: אם התאונה קרתה בעבודה או מחוץ לעבודה בתוך שטחי היישובים.

שאול יהלום: בתוך אריאל, אבל בדרך לבית הספר, בדרך לבית האבות.

שאול יהלום: אבל קילומטר לפני בית האבות, אבל בשטח שמוגדר כאריאל.

שאול יהלום: זה יחול.

רועי קרת: על זה אדוני אני כבר אומר לך לא תהיה לנו בעיה להסכים.

רועי קרת: הבעיה שלי עם מה שמחוץ ליישובים.

שאול יהלום: אז נשארו עוד שלושה דברים, שאני נתתי שלושה תנאים.

שאול יהלום: גם אם זה מחוץ לשטחי היישובים בתנאי שיתקיימו שלושה תנאים כן יחול.

שאול יהלום: ועל זה ייתכן ויהיה ויכוח.

שאול יהלום: שלושת התנאים האלה: 1.

שאול יהלום: לא בשטח C,

רועי קרת: רק בשטח C אדוני.

שאול יהלום: סליחה, לא ב-A ו-B, זאת אומרת רק בשטח C.

שאול יהלום: 2.

שאול יהלום: ברכב בבעלות תושב ישראל או חברה שרשומה בישראל, או תאגיד שרשום בישראל.

שאול יהלום: יכול להיות גם עמותה, תאגיד שרשום בישראל.

שאול יהלום: 3.

שאול יהלום: נהוגה על ידי תושב ישראל.

שאול יהלום: זה שלושת הדברים.

שי סומך: אני לא מומחה בדיני האיזור אבל לדעתי ההגדרה של היישובים היא מאוד רחבה.

שי סומך: זאת אומרת במפה היישובים מאוד רחבים ויכול להיות שכדאי בישיבה הבאה לזמן נציג של המינהל האזרחי.

שאול יהלום: בישיבה הבאה לזמן נציג של המינהל האזרחי ונציג של משטרת ש"י ונציג של משטרת חבל עזה.

שאול יהלום: מי בעד הצעת החוק בהכנה לקריאה ראשונה?

שאול יהלום: מי נגד?

שאול יהלום: פה אחד, אושר.

שאול יהלום: תודה רבה, הישיבה נעולה.